Asentel-a yerza  Tarrayin tiqburin n usemres n yimɣan n tujjya deg kra n taɣulin  tujjya, tahuski, tagulla  deg temnaḍt n At Laɛziz. Tasleḍt tasnalɣaseddasant.  nessismel azal n 112 n tarraayin nufa-d tid yeɛnan taɣult n tujjya 72 afmiḍi-is 64.28%, tahuski 17 afmiḍi-is 15.17%, ma d tagulla 23 afmiḍi-is 20.54%, ihi, tarrayin i semrasen s tuget imezdaɣ n temnaḍt-a ttuɣalent ɣer taɣult n tujjya. Ɣef wayen yerzan tasleḍt tasnalɣant seg 20 n tefyar i nefren, nexdem tasleḍt i wazal n 48 n wawalen, nufa-ten mtawan gar yimyagen d yismawen deg uṭṭun 24 afmiḍi-nsen 50%. Ma deg tseddast, nexdem tasleḍt i 24 n tefyar. Nufa-d 5 n wannawen n tefyar ; taddayin tumyigin 5, afmiḍi-nsent 20.83%, tirumyigin 2, afmiḍi-nsent 8.33%, tiḥerfiyin tumyigin 12 afmiḍi-nsent 50%, tuddisin 5, n tɣuni 2, afmiḍi-nsent 8.33%, n usagel 3, afmiḍi-nsent 12.5%.